section_heading: Ostali likovi
paragraph_text: U nekim epizodama gostujući lik postaje ključan za radnju. Delova stara zaručnica (Jill Baker) dominira Delovim libidom u epizodi "Stare ljubavi", navodeći Rodneya i Djeda da se odsele. U epizodi "Ma tko želi biti milijunaš", Delov stari poslovni partner Jumbo Mills (Nick Stringer) želi da Del pođe s njim u Australiju kako bi obnovili njihovo partnerstvo, prisiljavajući Dela da se odluči. Pokušaj Lennoxa Gilbeya (Vas Blackwood) da opljačka lokalni supermarket uzrokuje "talačku" situaciju u epizodi "Najduža noć". Del i Rodney kroz cijelu se epizodu "Čaj za troje" natječu za naklonost Lise (Gerry Cowper), nećakinje Brzog. Abdul (Tony Anholt) u "Do Hulla i natrag" i Arnie (Philip McGough) u "Lanac sreće" su odgovorni za nepouzdane pothvate u koje su uključeni i Trotteri. Tony Angelino (Philip Pope), pjevač i smetlar s govornom manom, bio je glavni predmet humora i priče u epizodi "Trema".